钦定古今图书集成/明伦汇编/闺媛典/第172卷 > 黄覃恩妻陈氏
## 钦定古今图书集成/明伦汇编/闺媛典/第172卷 > 黄覃恩妻陈氏

按《漳州府志》：“陈氏名杏姐，龙溪黄覃恩妻。恩没，陈年
二十四，继姑逼之嫁，夜自经以救，复苏，遗腹生子。舅
老病，泄痢七年，氏躬为浣涤，𫗴粥汤药，始终无倦。正
德丙寅，山寇至，挥刀砍其舅，氏以身翼之，臂伤血注，
神色弗变，谓贼曰：‘宁杀我，勿恐我舅’。贼义而释之。嘉
靖间，子宗继与侄二人皆为贼所掠，氏令人赍金，先”
释二侄，次及其子。乡人上其事于有司旌之。享年九
十而卒。